Diari Oficial de la Generalitat Valenciana


Sumari del DOGV 3452, del 11-03-1999 (1999/1908)

Informació pública de les bases per a la provisió en propietat d’una plaça d’arquitecte vacant en la plantilla de personal laboral.
-----------------------------------------------------------------------------------------------------------------------------------

### Dades del document

Número de DOGV
:   3452

Data del DOGV
:   11-03-1999

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   1999/1908


Data del document
:   10-02-1999

Organisme emissor
:   Ajuntament de Xilxes

Tipus de document
:   Convocatòria

Descriptors 

:   * Xilxes
    * concurs administratiu
    * professió de l'urbanisme
    * administració local

Informació pública de les bases per a la provisió en propietat d'una plaça d'arquitecte vacant en la plantilla de personal laboral. [1999/M1908]
  
Per la Resolució d'aquesta Alcaldia de data 8 de febrer de 1999, es van aprovar les següents bases:
  
Bases per a la provisió en propietat d'una plaça d'arquitecte vacant en la plantilla de personal laboral.
  
Primera. Nombre, denominació i característiques de les places convocades
  
És objecte d'aquesta convocatòria la provisió en propietat d'una plaça d'arquitecte vacant en la plantilla de personal laboral temporal d'aquest Ajuntament, el nombre i les característiques de la qual són les següents:
  
Nombre de places: 1.
  
Denominació: arquitecte superior.
  
Dedicació: parcial (10 hores setmanals).
  
Duració contracte: anual.
  
Sistema de selecció: concurs oposició.
  
Segona. Requisits que han de complir els aspirants
  
Per a ser admesos a la realització de les proves selectives, els aspirants hauran de complir els següents requisits referits a l'últim dia de presentació d'instàncies:
  
a) Ser espanyol o nacional d'un estat membre de la Unió Europea en el marc del que estableix la Llei 17/1993, de 23 de desembre (BOE de 24.12.93)
  
b) Tindre complits 18 anys i no excedir d'aquella edat en què es puga accedir a la jubilació en el Règim General de la Seguretat Social.
  
c) Estar en possessió del títol d'arquitecte superior o en condicions d'obtindre'l en la data de finalització del termini de presentació d'instàncies
  
d) No patir cap malaltia ni defecte físic que impedisca la realització de les corresponents funcions.
  
e) No haver sigut separat mitjançant expedient disciplinari del servei de qualsevol de les administracions públiques per sentència ferma.
  
Tercera. Sol·licituds, forma i finalització de presentació
  
Les instàncies per a prendre part en aquesta convocatòria es dirigiran a l'alcalde president de l'Ajuntament de Chilches i es podrà utilitzar la instància model que es facilitarà a les oficines municipals. Les instàncies es presentaran al Registre General d'Entrada de Documents de l'Ajuntament o en la forma que determina l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, durant el termini de 20 dies naturals, a partir del següent de la publicació de la convocatòria en el Diari Oficial de la Generalitat Valenciana.
  
Les bases íntegres es publicaran en el Butlletí Oficial de la Província i en el DOGV, un extracte d'aquestes en un periòdic no oficial de la província i els posteriors anuncis es publicaran únicament en el Butlletí Oficial de la Província.
  
En les instàncies per a prendre part en aquesta convocatòria, els aspirants hauran de manifestar que compleixen tots els requisits exigits en aquestes bases.
  
A la instància s'acompanyarà:
  
a) Fotocòpia confrontada del document nacional d'identitat.
  
b) La documentació acreditativa dels mèrits que hagen de ser valorats en el concurs, que s'efectuarà mitjançant certificació original o fotocòpia d'aquesta degudament confrontada.
  
Quarta. Admissió dels aspirants
  
Finalitzat el termini d'admissió d'instàncies, l'Alcaldia dictarà una resolució per la qual declararà aprovada la llista d'admesos i exclosos. La resolució es publicarà en el Butlletí Oficial de la Província i al tauler d'edictes de l'Ajuntament i contra aquesta es podran presentar reclamacions per a possibles correccions en el termini de 10 dies hàbils. Igualment, en aquesta resolució s'indicarà el lloc i la data del començament dels exercicis i l'ordre d'actuació, així com la composició del tribunal. Aquesta publicació serà determinant del començament del termini a l'efecte de possibles impugnacions o recursos.
  
Cinquena. Tribunal
  
El tribunal qualificador, de conformitat amb el Reial Decret 896/1991, de 7 de juny, estarà constituït de la següent manera:
  
President: el de la corporació o membre d'aquesta en qui delegue.
  
Vocals: un representant de la comunitat autònoma, designat per la Conselleria d'Economia, Hisenda i Administració Pública, un arquitecte superior designat per l'Alcaldia, un representant del personal laboral de l'Ajuntament designat per les seccions sindicals i el secretari de l'Ajuntament.
  
Secretari: el titular de la corporació, en el cas que assumisca aquestes funcions, o el funcionari d'aquesta en qui delegue.
  
El tribunal no podrà constituir-se ni actuar sense l'assistència d'almenys, tres dels seus membres, entre els quals haurà de trobar-se el president i el secretari.
  
El tribunal podrà disposar la incorporació d'assessors especialistes quan les circumstàncies o la dificultat de la prova ho requerisca, que col·laboraran amb el tribunal i tindran veu però no vot.
  
Tots els membres del tribunal tindran veu i vot, excepte el secretari, que no tindrà vot. En cada sessió del tribunal podran participar els membres titulars o, si estan absents, els suplents, i no es podran substituir entre si en la mateixa sessió.
  
Si una vegada constituït el tribunal s'absentara el president i tampoc estiguera present el vicepresident, es designarà entre els vocals assistents la persona que l'haja de substituir durant la seua absència.
  
El tribunal podrà requerir en qualsevol moment el candidat perquè acredite la seua personalitat. Igualment el tribunal queda autoritzat per resoldre les incidències que s'hi prodüïsquen.
  
El tribunal que actue en aquest procés selectiu tindrà la categoria que corresponga al grup funcionarial en què s'integra la plaça a cobrir, si tinguera aquesta naturalesa.
  
Sisena. Començament i desenvolupament de les proves selectives
  
Les proves selectives començaran en les dates que s'anunciaran en la resolució per la qual s'aprove la llista d'aspirants, i en el supòsit que per a la realització del procés selectiu fóra necessari més d'un dia, la data s'anunciarà solament al tauler d'anuncis de l'Ajuntament.
  
Setena. Ordre d'actuació dels aspirants
  
L'ordre d'actuació dels aspirants en totes les proves selectives d'aquesta convocatòria i en particular en aquells exercicis que no puguen realitzar-se conjuntament, s'iniciarà per la lletra que resulte de l'últim sorteig que a aquest efecte se celebre en el Ministeri de les Administracions Públiques i que es publique en el Boletín Oficial del Estado en execució de l'oferta d'ocupació estatal.
  
Els aspirants seran convocats en crida única, excepte casos de força major, degudament justificats i de lliure apreciació pel tribunal; la no-presentació de l'opositor a qualsevol dels exercicis obligatoris en el moment de ser cridat, determinarà automàticament el decaïment del seu dret a participar en l'exercici i, per tant, quedarà exclòs del procés selectiu.
  
En el supòsit de cas fortuït o força major que haja impedit la presentació de l'aspirant en el moment previst, sempre que aquest siga degudament justificat i així ho aprecie el tribunal, es podrà examinar discrecionalment els aspirants que no hagen comparegut en ser cridats, sempre que no haja finalitzat la prova corresponent, ni es dificulte el desenvolupament de la convocatòria, amb perjudici per a l'interés general.
  
Vuitena. Fases del procediment
  
El procediment selectiu constarà de dues fases, concurs i oposició.
  
La fase d'oposició consistirà en la realització d'unes proves específiques que tindran caràcter obligatori i eliminatori, i consistiran en la realització d'un exercici escrit sobre un tema elegit a l'atzar, dels que figuren en l'annex I; s'haurà de llegir posteriorment davant el tribunal, es qualificarà de 0 a 10 punts i caldrà obtindre un mínim de 5 punts per a superar-lo.
  
Els resultats d'aquesta fase d'oposició es faran públics immediatament després d'acordar-los el tribunal, en finalitzar l'esmentat exercici la totalitat dels aspirants, mitjançant un anunci que s'inserirà al tauler d'anuncis de la casa consistorial.
  
Novena. Barem de mèrits del concurs
  
En la fase de concurs de mèrits s'efectuarà la valoració d'aquells que al·leguen els aspirants d'acord amb la següent baremació, i es podran aconseguir com a màxim 20 punts:
  
A. Experiència
  
Puntuació màxima: 10 punts.
  
Valoració del lloc de treball desenvolupat.
  
Per serveis prestats com a arquitecte municipal, en qualsevol règim de contractació: 1 punt per any complet de treball, sense admetre fraccions inferiors.
  
B. Formació.
  
Puntuació màxima: 6 punts.
  
a) Coneixement i maneig de programes informàtics. La puntuació màxima serà de 3 punts, i s'hi valoraran:
  
- Windows 95: 1 punt
  
- Microsoft Office 97: 1 punt
  
- Autocad 14: 1 punt
  
- Altres programes: 1 punt
  
b) Cursos, seminaris i congressos relacionats amb urbanisme i obra pública. La puntuació màxima serà d'1 punt i s'hi valoraran de la següent forma:
  
- Més de 40 hores lectives: 0,50 punts per curs. Puntuació màxima: 1 punt.
  
- Menys de 40 hores lectives: 0,25 punts per curs. Puntuació màxima: 1 punt.
  
c) Altres mèrits a judici del tribunal.
  
Puntuació màxima: 2 punts.
  
El tribunal valorarà altres mèrits com:
  
- Coneixement de valencià acreditat amb certificació oficial de la Junta Qualificadora de Coneixements de Valencià: 1 punt.
  
- Informes realitzats per a col·legis professionals en matèria d'urbanisme per a tindre efectes en administracions públiques: 1 punt.
  
- Publicacions de caràcter tècnic: 1 punt.
  
- Altres: 1 punt.
  
C. Entrevista.
  
La puntuació màxima serà de 4 punts, versarà sobre els mèrits específics adequats a les característiques del lloc, d'acord amb el disposa la convocatòria, i podrà estendre's a la comprovació dels mèrits al·legats.
  
Els mèrits es valoraran amb referència a la data del tancament del termini de presentació d'instàncies i s'acreditaran documentalment amb la sol·licitud de participació.
  
Deu. De la relació d'aprovats
  
Finalitzada la fase d'oposició es procedirà a la qualificació final d'aquestes proves selectives que s'obtindrà mitjançant la suma de les puntuacions obtingudes en la fase de concurs i la d'oposició.
  
El tribunal farà pública la relació dels aprovats; el nombre d'aquests no podrà ser superior al de places convocades.
  
Onze. Proposta de nomenament
  
Conclòs el procés selectiu, el tribunal publicarà al tauler d'edictes de la corporació la relació d'aspirants per ordre de puntuació.
  
Seguidament el tribunal elevarà aquesta relació, juntament amb l'acta de l'última sessió, que haurà de fer concreta referència de l'aspirant seleccionat, a l'òrgan corresponent que procedirà a la formalització del corresponent contracte laboral temporal.
  
Dotze. Presentació de documents i contractació
  
Els aspirants proposats per a la contractació hauran d'aportar, en el termini de 20 dies, des que es faça pública la relació d'aprovats, els documents acreditatius de les condicions de capacitat i dels requisits exigits en aquesta convocatòria:
  
a) Certificat de naixement expedit pel registre civil corresponent.
  
b) Certificat mèdic expedit pel titular local de sanitat.
  
c) Declaració jurada de no trobar-se sotmés a cap causa d'incapacitat o incompatibilitat per a ser nomenat funcionari.
  
d) Fotocòpia compulsada del títol acadèmic exigit.
  
Els qui en el termini indicat, i excepte en casos de força major, no presenten la documentació no podran ser contractats com a personal laboral; s'invalidarà l'actuació de la persona interessada amb la nul·litat subsegüent de les actes del tribunal pel que fa a aquesta, sense perjudici de la responsabilitat en què poguera haver incorregut per falsedat en la instància.
  
Complits els requisits precedents, l'òrgan competent efectuarà el nomenament de l'aspirant proposat, que haurà de subscriure el corresponent contracte en el termini de 30 dies naturals, comptats des del següent a aquell en què li siga notificat aquest.
  
Tretze. Legislació aplicable
  
En tot allò no establit en aquestes bases, regirà el que establisquen els preceptes següents:
  
- Llei 7/1985, de 2 d'abril, Reguladora de les Bases de Règim Local.
  
- Reial Decret Legislatiu 781/1986, de 18 d'abril, pel qual s'aprova el Text Refós de les disposicions legals vigents en matèria de règim local.
  
- Llei 30/1984, de 2 d'agost, de Mesures per a la Reforma de la Funció Pública, amb les modificacions introduïdes per la Llei 23/1988.
  
- Reial Decret 896/1991, de 7 de juny, pel qual s'estableixen les regles bàsiques i els programes mínims a què ha d'ajustar-se el procediment de selecció de funcionaris d'administració local.
  
- Decret Legislatiu, de 24 d'octubre de 1995, del Consell de la Generalitat Valenciana, pel qual s'aprova el Text Refós de la Llei de la Funció Pública Valenciana, amb les modificacions introduïdes per la Llei 5/1994, de 24 d'octubre, de Modificació Parcial i Urgent del Text Refós de la Llei de la Funció Pública Valenciana.
  
- Reial Decret 364/1995, de 10 de març, pel qual s'aprova el Reglament General d'Ingrés del Personal al Servei de l'Administració General de l'Estat i de Provisió de Llocs de Treball i Promoció Professional dels Funcionaris Civils de l'Administració de l'Estat.
  
- Estatut dels treballadors i altres disposicions aplicables a la contractació laboral.
  
Aquesta convocatòria unitària, les seues bases i tots els actes administratius que es deriven d'aquesta i de l'actuació del tribunal, podran ser impugnats pels interessats en els casos i en la forma establits en la Llei de Règim Jurídic de les Administracions Públiques i del Procediment Administratiu Comú.
  
ANNEX I
  
Temari per a la plaça d'arquitecte superior
  
1. La competència constitucional i estatutària de la Generalitat Valenciana per a establir un ordenament urbanístic propi. El marc normatiu de les institucions generals de l'estat. L'ordenament urbanístic propi de la Comunitat Valenciana. L'organització administrativa urbanística: distribució de competències entre les administracions urbanístiques. L'autonomia municipal.
  
2. Règim urbanístic de la propietat i classificació del sòl en la Llei Reguladora de l'Activitat Urbanística.
  
3. Els plans d'ordenació. Ordenació estructural i ordenació detallada. Tramitació dels plans d'acció territorial, plans generals, plans especials i catàlegs de protecció. Els programes. Les unitats d'execució. La cèdula d'urbanització. Tramitació i aprovació de programes i altres instruments de planejament derivat.
  
4. La selecció de l'urbanitzador. El règim d'adjudicació preferent i les agrupacions d'interés urbanístic. L'agent urbanitzador. Les relacions entre l'agent urbanitzador i els propietaris de terrenys afectes. La retribució de l'urbanitzador i les obligacions dels propietaris. Les garanties i responsabilitats de l'urbanitzador.
  
5. L'execució dels plans: reparcel·lació, transferències i reserves d'aprofitament. La problemàtica de l'obra d'urbanització. La conclusió del programa. La gestió urbanística en sòl urbà. Les llicències urbanístiques.
  
6. L'homologació dels plans. El sòl no urbanitzable.
  
Cosa que es fa pública als efectes pertinents, significant que les instàncies per a prendre part en aquesta convocatòria es presentaran durant el termini de 20 dies naturals, a partir del següent de la publicació de les bases en el DOGV.